Այցելության վիզան (Ա/V) թույլատրում է օտարերկրացուն մուտք գործել Հայաստանի Հանրապետություն եւ մնալ երկրում մինչեւ 120 օր: Այցելության վիզան կարող է տրվել եզակի կամ բազմակի մուտքի համար (մինչեւ 1 տարի վավերականությամբ): Եզակի մուտքի այցելության վիզան կարող է տրվել օտարերկրացուն դրա վավերականության ընթացքում մեկ անգամ ՀՀ մուտք գործելու համար: Բազմակի մուտքի այցելության վիզան կարող է տրվել օտարերկրացուն մեկ տարվա վավերականությամբ: Այցելության վիզան տրվում է, երբ օտարերկրացին ցանկանում է մուտք գործել Հայաստանի Հանրապետություն զբոսաշրջթության, ազգականներին կամ այլ անձանց այցելելու, գործնական, ուղեւորաբեռնափոխադրման կամ այլ մասնագիտական հետաքրքրությունների, բուժման կամ այլ կարճաժամկետ կեցության նպատակով: